Rada školy pri Základnej škole s materskou školou, 919 02 Dolné Orešany

**Vec: Zápisnica zo zasadnutia rady školy konanej dňa 02. 02. 2023**

Prítomní: podľa prezenčnej listiny

Program:

1.Zahájenie

2. Prerokovanie zmien od posledného zasadnutia RŠ

3. Financovanie spotreby energie v MŠ, ŠKD, ŠJ

4. Záver

1. Predsedníčka RŠ privítala členov rady školy a prizvaných hostí.
2. Členovia RŠ prerokovali zmeny, ktoré sa uskutočnili od posledného zasadania RŠ:

* Žiaci 6. – 9. ročníka v januári absolvovali lyžiarsky kurz.
* Polročné výpisy z vysvedčenia boli rodičom zasielané elektronickou formou.
* Prebehlo polročné preskúšanie žiakov s individuálnym študijným plánom – preskúšaných bolo 28 žiakov z matematiky, slovenského a anglického jazyka. V priebehu roka sú žiaci preskúšavaní aj z ostatných predmetov online formou.
* Dňa 22. 3. 2023 sa uskutoční testovanie žiakov deviateho ročníka – T9.
* V rámci projektu mobility plánuje škola tri pobyty žiakov 2. stupňa v Českej republike z prostriedkov ERAZMUS. Dva pobyty budú zamerané na spoznávanie hradov, zámkov a historických objektov v okolí Karvinej a Neplachovíc. Posledný plánovaný pobyt v Prahe je určený pre žiakov 9. ročníka.
* Dňa 5. 4. 2023 je plánovaný DOD v ZŠ a následne aj v MŠ. Termín konania v MŠ bude ešte upresnený.
* Zápis žiakov do 1. ročníka ZŠ sa uskutoční 12. 04. 2023. Zápis do MŠ sa uskutoční v mesiaci máj, pričom prihlášky sa budú podávať elektronicky.

1. Dňa 30. 11. 2022 bol obecným zastupiteľstvom schválený dodatok č.5 k VZN č. 1/2017 určujúci výšku ročnej dotácie na mzdy a prevádzku MŠ, ŠJ, a ŠKD pre rok 2023 vo výške 192 497,- €. Po obdržaní nových preddavkových platieb a vyúčtovacích faktúr schválená suma plne nepokrýva nákladypotrebné na prevádzku týchto zariadení. Riaditeľka školy PhDr. Mária Tremková požiadala kontrolórku obce Ing. Alenu Gergelovú o vykonanie finančnej kontroly. Z vykonanej kontroly vyplynulo, že suma potrebná na pokrytie vyššie uvedených nevyhnutných nákladov bude 242 205,-€ ročne. V prípade dostavby MŠ alebo rozšírenia ŠKD bude potrebné túto sumu znovu navýšiť.

Na základe týchto skutočností plánuje riaditeľka školy PhDr. Mária Tremková,v najbližších dňoch,podať na obecný úrad žiadosť o dofinancovanie rozdielu nákladov ako i návrh zmeny VZN určujúceho výšku ročnej dotácie na mzdy a prevádzku MŠ, ŠJ, a ŠKD pre rok 2023. Rada školy tento návrh v plnom rozsahu podporuje. Členovia RŠ spolu s hosťami prerokovali i možnosti zmeny dodávateľa energií ako aj dožiadania zvýšených nákladov za energie.

Ďalším závažným problémom je termín vyplácania finančných prostriedkov z originálnych kompetencií. Finančné prostriedky sú zväčša na účet školy pripísané po 20. dni v mesiaci. Všetky dátumy splatnosti faktúr ako aj výplatný termín miezd zamestnancov sú do 15. dňa v mesiaci. ZŠ nedisponuje finančnými prostriedkami na preklenutie tohto obdobia. Z tohto dôvodu môže dochádzať k oneskoreniu úhrady faktúr, čo bude mať za následok ich penalizáciu. Za účelom predchádzania zvyšovania nákladov bude preto potrebné presunúť úhrady zo strany obce na skorší termín.

1. Na záver predsedníčka rady školy poďakovala členom a hosťom za účasť na zasadnutí.

V Dolných Orešanoch 02. 02. 2023

Ing. Lucia Jakubčíková

predseda rady školy